**Likumprojekta "Grozījumi Narkotisko un psihotropo vielu un zāļu, kā arī prekursoru likumīgās aprites likumā" projekta**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumu Narkotisko un psihotropo vielu un zāļu, kā arī prekursoru likumīgās aprites likumā (turpmāk – likumprojekts) mērķis ir vienkāršot un padarīt mazāk laikietilpīgu kārtību, kādā Latvijā kontrolei pakļauj narkotiskās vielas, psihotropās vielas, augus, zāles un prekursorus, apvienojot gan minēto vielu kontroles statusa, gan iedalījumu apmēru noteikšanu vienā tiesību aktā.  Tāpat likumprojekts paredz noteikt iespēju dzīvnieku turētājiem pēc praktizējoša veterinārārsta norādījumiem ievadīt zāles dzīvniekam ārstēšanas kursa turpināšanai vai pabeigšanai, tādā veidā uzraugot un aizsargājot dzīvnieka veselību. Tāpēc Ministru kabinetam tiek dots deleģējums precizēt īpašo veterināro recepšu apriti reglamentējošos Ministru kabineta noteikumus.  Likumprojekts arī nodrošina Eiropas Savienības regulu  narkotiku prekursoru jomā piemērošanu.  Likumprojekta spēkā stāšanās datums ir 2021. gada 1. janvāris. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veselības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekta 2. pants: Latvijā kontrolējamo narkotisko un psihotropo vielu saraksti ir noteikti Ministru kabineta 2005. gada 8. novembra noteikumos Nr. 847 "Noteikumi par Latvijā kontrolējamajām narkotiskajām vielām, psihotropajām vielām un prekursoriem" (turpmāk – noteikumi). Savukārt likuma "Par Krimināllikuma spēkā stāšanās un piemērošanas kārtību" (turpmāk – likums) 2. pielikumā arī iekļauti augstāk minētie saraksti, nosakot kontrolējamajām narkotiskajām un psihotropajām vielām, kā arī prekursoriem apmērus, līdz kuriem vielu daudzumi atzīstami par nelieliem, un apmērus, sākot no kuriem to daudzumi atzīstami par lieliem. Lai novērstu minēto sarakstu dublēšanos dažādos spēkā esošajos normatīvajos aktos, kā arī ņemot vērā to, ka vielu apmēri tiek noteikti likumā, ir izstrādāts grozījums Narkotisko un psihotropo vielu un zāļu, kā arī prekursoru likumīgās aprites likuma (turpmāk – Narkotiku likums) 3. panta otrajā daļā, kas paredz, ka Latvijā kontrolējamo narkotisko vielu, psihotropo vielu un prekursoru saraksti tiks noteikti tikai likuma 2. pielikumā.  Uz Narkotiku likumu tiek pārnests noteikumu 2.punkts, kas definē kontrolējamo vielu sarakstus un nosaka vielu kontroles nosacījumus. Ņemot vērā, ka likumprojekts paredz Narkotiku likuma trešās daļas 4. punktā noteikt, ka narkotisko un psihotropo vielu un zāļu apriti regulējošos normatīvajos aktos noteiktajā kārtībā Latvijā kontrolē arī prekursorus, kas minēti ES regulās, likumprojekta 1. pants paredz iekļaut Narkotiku likuma II nodaļas nosaukumā arī prekursorus.  Narkotiku likuma 3. panta otrā un trešā daļa tiek sakārtota atbilstoši veiktajām izmaiņām loģiskā secībā. Tāpat likumprojekta 2. panta 5. punkts tiek papildināts ar terminu “atvasinājumu”, jo arī atvasinājumiem var būt sāļi.  Attiecībā uz likumprojekta 3. pantu: ņemot vērā slimības diagnozi (piemēram, epilepsija), ir situācijas, kad zāles nepieciešams ievadīt regulāri un ilgstoši. Lai aizsargātu dzīvnieka veselību un dzīvību, ir svarīgi atrunāt iespēju, ka dzīvnieka īpašnieks vai turētājs drīkst ievadīt zāles dzīvniekam ārstēšanas kursa turpināšanai vai pabeigšanai, ar nosacījumu, ka tās tiek ievadītas pēc praktizējoša veterinārārsta norādījumiem. Tomēr ir svarīgi, ka dzīvnieka īpašnieks vai turētājs uzrauga dzīvnieka veselību regulāri, veicot nepieciešamos izmeklējumus un nepieciešamības gadījumā apmeklē praktizējošu veterinārārstu, tādējādi nodrošinot, ka zāles tiek lietotas pamatoti.  Narkotiku likums tiek papildināts ar pilnvarojumu Ministru kabinetam izdot noteikumus par īpašās veterinārās receptes apriti un veidlapas paraugu (formu). Jaunie noteikumi noteiks prasības un kārtību, kādā izsniedz, uzglabā, uzskaita un iznīcina īpašās veterinārās receptes veidlapas, un prasības un kārtību, kādā izraksta, uzglabā, uzskaita un iznīcina recepti, kā arī prasības īpašās veterinārās receptes veidlapas formai.  Lai nodrošinātu nepārprotamas, precīzas un vienotas terminoloģijas lietošanu normatīvajos aktos veterināro zāļu aprites un veterinārmedicīnas jomā, nepieciešams veikt grozījumus Ministru kabineta 2010. gada 10. augusta noteikumos Nr. 757 “Īpašās veterinārās receptes izrakstīšanas un uzglabāšanas kārtība” (turpmāk – noteikumi Nr. 757). Lai nodrošinātu pilnvarojuma atbilstību juridiskajai tehnikai un ietvertu nepieciešamos grozījumus, ir jāprecizē Ministru kabinetam dotais pilnvarojums, jo esošais pilnvarojums likuma 36. panta pirmajā daļā nav pietiekams un nenodrošina nepieciešamo saturu. Līdz ar to noteikumi Nr. 757 tiks aizstāti ar jauniem noteikumiem.  Attiecībā uz likumprojekta 4. pantu: personām, kuras veic darbības ar 3. kategorijas prekursoriem un kalendārā gada laikā apgroza šos prekursorus tādos daudzumos, kuri pārsniedz Padomes 2004. gada 22. decembra Regulas (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Kopienu un trešām valstīm, pielikumā norādītos, ir pienākums reģistrēties Zāļu valsts aģentūrā darbībām ar 3. kategorijas prekursoriem. Minētais atbilst Komisijas 2015. gada 24. aprīļa deleģētajā regulā (ES) Nr. 2015/1011, ar kuru papildina Eiropas Parlamenta un Padomes Regulu(EK) Nr. 273/2004 un Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Savienību un trešām valstīm, un ar kuru atceļ Komisijas Regulu (EK) Nr. 1277/2005, 6. panta b) un c) punktā noteiktajam. Ņemot vērā minēto, likuma 42.1 panta pirmās daļas 2. apakšpunktā tiek noteikts, ka Zāļu valsts aģentūra reģistrē personas darbībām arī ar 3. kategorijas prekursoriem. Līdz ar to Ministru kabineta noteiktā kārtība darbībām ar prekursoriem ir attiecināma arī uz darbībām ar 3. kategorijas prekursoriem.  Attiecībā uz likumprojekta 5. pantu: likuma 42.2 panta otrajā daļā doto deleģējumu Ministru kabinetam izdot noteikumus par kārtību, kādā prekursoru operators sniedz Zāļu valsts aģentūrai informāciju par saviem darījumiem ar prekursoriem, kā arī sniedzamās informācijas saturu, ir nepieciešams attiecināt arī uz prekursoru lietotājiem, jo arī tie piedalās prekursoru apritē. Minētais atbilst Regulā Nr. 273/2004 noteiktajam, kur ir atsevišķi izdalīti prekursoru lietotāji, paredzot pienākumus arī prekursoru lietotājam.  Attiecībā uz likumprojekta 6. pantu: lai īstenotu likumprojekta 2. pantā (Narkotiku likuma 36. panta trešā daļa) iekļauto deleģējumu Ministru kabinetam precizēt prasības īpašo veterināro recepšu apritei, likumprojekts paredz pārejas noteikumus. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Slimību profilakses un kontroles centrs, Zāļu valsts aģentūra, Valsts policija, Zemkopības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiek aizstāvētas sabiedrības intereses kopumā, padarot narkotisko un psihotropo vielu pakļaušanas kontrolei kārtību vienkāršāku un mazāk laikietilpīgu.  Likumprojekts ietekmēs:  1) tiesībsargājošās iestādes (Ģenerālprokuratūru, Valsts policiju, pašvaldību policiju un Valsts ieņēmumu dienesta Nodokļu un muitas policijas pārvaldi);  2) iestādes, kurām ir tiesības veikt ekspertīzes;  3) ārstniecības iestādes, kurās var atrasties pacients minēto vielu ietekmē vai iespaidā;  4) fiziskas personas, kas lieto minētās vielas;  5) dzīvnieku īpašniekus un turētājus;  6) praktizējošos veterinārārstus;  7) komersantus, kuri ir iesaistīti prekursoru legālajā apritē. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Likumprojektā paredzēto normu izpildei administratīvās izmaksas komersantiem kopumā ir zemākas par 2000 EUR gadā, tādēļ administratīvo izmaksu aprēķins nav veikts. |
| 4. | Atbilstības izmaksu monetārs novērtējums | Projekts neparedz nekādas papildus prasības, kuras komersantiem būtu jāizpilda un kuru izpilde radītu kādas papildus izmaksas. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Likumprojekts tiks virzīts kopā ar grozījumu likumā "Par Krimināllikuma spēkā stāšanās un piemērošanas kārtību", lai minētā likuma 2. pielikumā apvienotu narkotisko un psihotropo vielu kontroles statusa un apmēru noteikšanu.  Spēku zaudēs Ministru kabineta 2005. gada 8. novembra noteikumi Nr. 847 "Noteikumi par Latvijā kontrolējamajām narkotiskajām vielām, psihotropajām vielām un prekursoriem".  Spēku zaudēs Ministru kabineta 2010. gada 10. augusta noteikumi Nr. 757 "Īpašās veterinārās receptes izrakstīšanas un uzglabāšanas kārtība" un tiks izdoti jauni noteikumi par īpašās veterinārās receptes apriti un veidlapas paraugu. |
| 2. | Atbildīgā institūcija | Veselības ministrija, Zemkopības ministrija |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Likumprojekta 4. pants: Komisijas 2015. gada 24. aprīļa deleģētā regula (ES) Nr. 2015/1011, ar kuru papildina Eiropas Parlamenta un Padomes Regulu(EK) Nr. 273/2004 un Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Savienību un trešām valstīm, un ar kuru atceļ Komisijas Regulu (EK) Nr. 1277/2005  Likumprojekta 5. pants: Eiropas Parlamenta un Padomes 2004. gada 11. februāra Regula (EK) Nr. 273/2004 par narkotisko vielu prekursoriem | | |
| 2. | Citas starptautiskās saistības | | Nav | | |
| 3. | Cita informācija | | Nav | | |
| **1. tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Komisijas 2015. gada 24. aprīļa deleģētā regula (ES) Nr. 2015/1011, ar kuru papildina Eiropas Parlamenta un Padomes Regulu(EK) Nr. 273/2004 un Padomes Regulu (EK) Nr. 111/2005, ar ko paredz noteikumus par uzraudzību attiecībā uz narkotisko vielu prekursoru tirdzniecību starp Savienību un trešām valstīm, un ar kuru atceļ Komisijas Regulu (EK) Nr. 1277/2005 | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Deleģētās regulas Nr. 2015/1011 6. panta b) un c) apakšpunkts | | Likumprojekta 4. pants | | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Nav attiecināms | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Nav attiecināms | | | |
| Cita informācija | | Nav | | | |

|  |  |  |  |  |
| --- | --- | --- | --- | --- |
| Attiecīgā ES tiesību akta datums, numurs un nosaukums | Eiropas Parlamenta un Padomes 2004. gada 11. februāra Regula (EK) Nr. 273/2004 par narkotisko vielu prekursoriem | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (EK) Nr. 273/2004 10.panta 1.punkta a) apakšpunkts | Likumprojekta 5. pants | Pārņemts pilnībā | | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Nav | Nav | | Nav | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | 2020. gada 24. aprīlī likumprojekts tika izsludināts publiskai apspriešanai Veselības ministrijas un Valsts kancelejas interneta vietnēs, lūdzot sniegt priekšlikumus līdz 2020. gada 25. maijam. Vienlaikus ar šo likumprojektu publiskajā apspriešanā tika izsludināts arī likumprojekts “Grozījums likumā “Par Krimināllikuma spēkā stāšanās un piemērošanas kārtību””. |
| 2. | Sabiedrības līdzdalība projekta izstrādē | Līdz 2020. gada 25. maijam par likumprojektu tika saņemts atzinums no Ģenerālprokuratūras. Atzinumā tiek pausts konceptuāls atbalsts likumprojektā ietvertajām iniciatīvām, kā arī tiek lūgts veikt tehnisku precizējumu likumprojekta 4. pantā. |
| 3. | Sabiedrības līdzdalības rezultāti | Precizēts likumprojekta 4. pants. |
| 4. | Cita informācija |  |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiesībsargājošās iestādes (Ģenerālprokuratūra, Valsts policija, pašvaldību policija un Valsts ieņēmumu dienesta Nodokļu un muitas policijas pārvalde), iestādes, kurām ir tiesības veikt ekspertīzes (Valsts policijas Kriminālistikas pārvalde, Valsts tiesu ekspertīžu birojs, Valsts tiesu medicīnas ekspertīzes centrs, valsts sabiedrība ar ierobežotu atbildību "Rīgas psihiatrijas un narkoloģijas centrs", Valsts ieņēmumu dienesta Muitas pārvaldes Muitas laboratorija u.c.), Zāļu valsts aģentūra, Veselības inspekcija, Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Likumprojekta izpildē iesaistītās institūcijas to realizē esošo cilvēkresursu un finanšu līdzekļu ietvaros. |

Veselības ministre I. Viņķele

Muravska, 67876099

[dana.muravska@vm.gov.lv](mailto:dana.muravska@vm.gov.lv)

v\_sk. = 2279